Innhald
Innhaldsliste 🔎︎

# Operatorar i LibreOffice Calc

Du kan bruka desse operatorane i LibreOffice Calc:

## Matematiske operatorar

Desse operatorane returnerer numeriske resultat.

Operator | Namn | Eksempel
--- | --- | ---
+ (Pluss) | Addisjon | 1+1
- (Minus) | Subtraksjon | 2-1
- (Minus) | Negasjon | -5
* (stjerne) | Multiplikasjon | 2*2
/ (skråstrek) | Divisjon | 9/3
% (Prosent) | Prosent | 15%
^ (sirkumfleks) | Eksponent | 3^2

Prefikset «-» (negasjon) har ein høgare prioritet enn «^» (eksponentiering). -3^2 er for eksempel lik 9, som er kvadratet av eit negativt tal.

## Samanlikningsoperatorar

Desse operatorane returnerer anten SANN eller USANN.

Operator | Namn | Eksempel
--- | --- | ---
= (likskapsteikn) | Lik | A1=B1
> (Større enn) | Større enn | A1>B1
< (Mindre enn) | Mindre enn | A1<B1
>= (Større enn eller lik) | Større enn eller lik | A1>=B1
<= (Mindre enn eller lik) | Mindre enn eller lik | A1<=B1
<> (Ulikskap) | Ulikskap | A1<>B1

## Tekstoperatorar

Operatoren koplar separate tekstar saman til ein tekst.

Operator | Namn | Eksempel
--- | --- | ---
& (Og) | tekstsamantrekking OG | «Søn» & «dag» er «Søndag»

## Referanseoperatorar

Desse operatorane returnerer eit celleområde med ingen, ei eller fleire celler.

Område har høgast prioritet, deretter snitt og til slutt union.

Operator | Namn | Eksempel
--- | --- | ---
: (kolon) | Område | A1:C108, A:D eller 3:13
! (ropeteikn) | Snitt | SUMMER(A1:B6!B5:C12) Reknar ut summen av cellene i snittet mellom dei to områda. I dette eksempelet summen av cellene B5 og B6.
~ (tilde) | Lenking eller union | Tek to referansar og returnerer ei referanseliste der den andre referansen er lagt til etter den første referansen. Doble oppføringar vert referert til to gongar. =TAL.PÅ(A1:B2~B2:C3) tel verdiane for A1:B2 og B2:C3. Merk at cella B2 vert tald to gongar. =INDEKS(A1:B2~C1:D2;2;1;2) vel celle C2, det vil seia den første cella i den andre rada, første kolonnen, i det andre området (C1:D2) ) av områdelista.

Det er ikkje lov å bruka ei referanseliste inne i eit matriseuttrykk.